ଭୁବନେଶ୍ୱର,୧୮.୯(ଲାଇଭ୍ ଓଡିଶା ନ୍ୟୁଜ୍): କରୋନା ନିୟମକୁ ଉଲ୍ଲଂଘନ ଅଭିଯୋଗରେ ସିଲ୍ ହେଲା ଭୁବନେଶ୍ୱର ଚନ୍ଦ୍ରଶେଖରପୁର ଅଞ୍ଚଳରେ ଥିବା ଏମ୍ବାସୀ ବାର । ଏହାକୁ ସିଲ୍ କରିଛି ବିଏମସି । ଏହା ପୂର୍ବରୁ ମ୍ୟାଡ଼୍ ମ୍ଲ୍ୟୁ ବାରରେ ମଧ୍ୟ ଚଢାଉ କରିଥିଲା ପୋଲିସ୍ ।
ଭୁବନେଶ୍ୱରରେ ଏବେବି ନାଇଟ କର୍ଫ୍ୟୁ ଜାରି ରହିଥିବା ବେଳେ ଯେଉଁମାନେ ନିୟମ ଉଲ୍ଲଂଘନ କରୁଛନ୍ତି ସେମାନଙ୍କ ପ୍ରତି କଡା କାର୍ଯ୍ୟନୁଷ୍ଠାନ ଗ୍ରହଣ କରୁଛି ପ୍ରଶାସନ ।
ସୁଚନା ଅନୁସାରେ ଗତକାଲି ରାତି ୧୦ଟାରେ ନାଇଟ୍ କର୍ଫ୍ୟୁ ଆରମ୍ଭ ହେବା ପରେ ଏମ୍ବାସୀ ବାର୍ରେ ପ୍ରାୟ ୫ ଶହରୁ ଅଧିକ ଯୁବକ ଯୁବତୀ ମଦ ନିଶା ସହ ଅର୍ଦ୍ଧନଗ୍ନ ଅବସ୍ଥାରେ ଥିବା ଖବର ପାଇଁ ଅଚାନକ ଚଢ଼ାଉ କରିଥିଲା ପୋଲିସ ।
ବାରରେ ରଙ୍ଗୀନ ଲାଇଟ ସାଙ୍ଗକୁ ଡିଜେ ଗୀତରେ ଦୁଲୁକୁଥିଲା ବାର ।ଏହି ନିୟମ ଉଲ୍ଲଂଘନ ଅଭିଯୋଗରେ ବାର ମ୍ୟାନେଜରଙ୍କ ସହ ୩ ଜଣଙ୍କୁ ମଧ୍ୟ ପୋଲିସ ଅଟକ ରଖିବା ସହ ବାରକୁ ସିଲୂ୍ କରାଯାଇଛି।
